সভাপতির ভাষণে শেখ শওকত ইকবাল চৌধুরী বলেন, আমাদের এই আয়োজনের ভেতরে আছে দীর্ঘ সময়ের স্মৃতিময়তা আবার নতুন দিনের হাতছানি। যারা এই উৎসব আয়োজনে ঐকান্তিক ঔদার্য প্রদর্শন করেছেন, তাদের জানাই অশেষ কৃতজ্ঞতা। পাঁচদিনব্যাপী অনুষ্ঠানে চট্টগ্রামের সকল সংস্কৃতিকর্মীর অংশগ্রহণকে আমরা সমন্বয়ের মাধ্যমে সুনিশ্চিত করার চেষ্টা করেছি। স্মৃতিবিজড়িত মুসলিম হলকে ঘিরে আগামী ১৬ সেপ্টেম্বর পর্যন্ত চলবে নাট্য উৎসব। সভা শেষে কাজী নজরুল ইসলামের গল্প অবলম্বনে চট্টল থিয়েটারের প্রযোজনায় শেখ শওকত ইকবাল চৌধুরী নির্দেশিত নাটক ‘রাক্ষসী’ মঞ্চস্থ হয়।